GiliGold/VAD_KnessetCorpus huggingface dataset:
נועה בן אריה: ראש הרשות, מכוח הבחירה הישירה, צריכה שתישאר לו אותה האוטונומיה.
נועה בן אריה: אנחנו סבורים שלבוא ולהכפיף אותו בדיוק לאותה ביקורת זה לא ראוי, לא בעידן הבחירה הישירה.
נועה בן אריה: כיוון ששיקול הדעת של ראש הרשות הוא כזה שתמיד יהיה כפוף לביקורת בג"צית ולביקורת שיפוטית וזה שיקול דעת שלא צריך להכפיף אותו לביקורות של ממונה ושל פקיד ממשלתי וזה נוגד למעשה את כל הרעיון של הבחירה הישירה ושל אוטונומיה של שיקול דעת.
יהודית נאות: אבל אל תשכחי שהבחירה הישירה נתנה את כל תפקידי הביצוע לראש הרשות אז את לא יכולה מצד אחד להעניק לו - - -
נועה בן אריה: אבל אני לא משחררת כיוון שהיום - - -
יהודית נאות: בוודאי שכן.
משה גפני: מר בן דרור לא אמר לך את דעתי בעניין, יש את הבחירה הישירה, שברוך השם עברה מן העולם, לרשות הממשלה, שנבחרו שני גופים ע"י הציבור, עם זה יהודית לא תסכים אתי כמובן...
יהודית נאות: אני הולכת לקיים על זה דיון בשינוי.
משה גפני: התכוונתי לביטול הבחירה הישירה לרשות הממשלה, שעל זה את לא מסכימה.
משה גפני: את מדברת על ראש רשות.
יהודית נאות: ל ראש הממשלה, הצבעתי נגד.
משה גפני: אני שמח וכמובן הייתי מאלה שהתנגדו ואני שמח שהחוק המטופש הזה עבר מהעולם.
משה גפני: נבחרו שני גופים ע"י הציבור, ראש הממשלה והכנסת.
משה גפני: שניהם נבחרו.
משה גפני: ראש הממשלה שנבחר ע"י הציבור, היה כפוף לביקורת טוטאלית של הכנסת באופן מוחלט.
משה גפני: זאת אומרת, אין דבר כזה שהכנסת לא יכלה לבקר אותו, אין דבר כזה שהכנסת לא יכלה לחוקק חוקים שהיו יכולים להעמיד אותו בפינה.
משה גפני: אלה הגופים המקבילים, אני שמח, ברוך השם, שראש הממשלה לא נבחר בחירה ישירה יותר מכאן ואילך משום שלפי דעתי זה משולל כל היגיון אין לזה אח ורע בשום מדינה דמוקרטית מערבית בעולם.
נועה בן אריה: זה קצת קיצוני כי אנחנו החלט סבורים שהוא כן כפוף לביקורת.
משה גפני: עסקתי בזה מאז הכנסת ה- 12, אמרתי מקודם, מצטער שאחרת, חוץ מאדם אחד, נגיד בנק ישראל.
משה גפני: הוא היחיד במדינה שיש לו כוח.
משה גפני: המדינה היחידה שיש כוח לנגיד הבנק כוח בלתי מסויג, זה ניו זילנד.
משה גפני: אבל, שם אם נגיד הבנק אומר שהאינפלציה תהיה של 3% והאינפלציה היא של 4%, הוא מפוטר.
יהודית נאות: הוא מתפטר.
משה גפני: בניגוד לנו שנגיד הבנק יכול להגיד מה שהוא רוצה, ולהעלות את הריבית ולהוריד את הריבית ולטעות, אבל זה איש היחיד, ואת לא רוצה שראש הרשות יהיה נגיד הבנק?
יהודית נאות: משרד הפנים הורה בחוזר מנכ"ל לכל הרשויות המקומיות, לבדוק את הנושא של הפלקל.
יחזקאל לביא: הוא הורה לא להשתמש.
יהודית נאות: וגם לבדוק.
יהודית נאות: במקרה הזה, במקום מסוים שלא ביצעו את ההוראה, לא המועצה היא זו שלא מילאה את חובתה, אלא ראש הרשות.
יהודית נאות: למי יפנה חבר מועצה שכן היה מודע לזה וראש הרשות אומר שאין לו תקציב.
יהודית נאות: למי הוא יפנה?
יהודית נאות: הוא חייב לעתור לבג"ץ או מותר לו לפנות לממונה על המחוז ולומר לו, לראש הרשות אין את הבן אדם לבדוק, אתה תשכור את הבן אדם והוא יעשה סקר מבנים בשיטת הפלקל.
יהודית נאות: זו דוגמא אקטואלית.
יהודית נאות: מה הכלים החוקיים שאת מאפשרת.
נועה בן אריה: הכלי החוקי שאני מאפשרת הוא בהחלט עתירה לבג"ץ.
נועה בן אריה: ראש רשות מאז ומעולם היה כפוף לאותה ביקורת מה שמוצע כאן זה שוני מעתה ואילך.
נועה בן אריה: למרבה הצער , אסונות כמו אסון ורסאי - -
יהודית נאות: האם מרכז השלטון המקומי יסכים שכל חבר מועצה, שעותר לבג"ץ, ראש הרשות משלם מכיסו אם העתירה נמצאה צודקת.
יהודית נאות: הוא יממן את זה, וחבר המועצה שעושה את תפקידו בהתנדבות צריך ללכת ולומר לילדיו שעל חשבון הירושה של האם הוא עותר לבג"ץ?
יהודית נאות: אתם שולחים את כולם לבג"ץ כל היום.
יהודית נאות: למה שאני אממן את העתירה במקום לקנות לילד שלי קטנוע, כי ראש הרשות החליט שהוא לא בודק את הפלקל?
חנה זיכל: ובג"ץ שולח אותו לממונה על המחוז.
משה גפני: אני בטוחה שהדיון הזה יכל להמשיך עידן ועידנים.
יהודית נאות: כי הרי הם לא יסכימו שראש הרשות יממן מכיסו את הבג"צים שהוא נכשל בהם.
נועה בן אריה: עמדתנו היא שבכל זאת יש צורך לשקול את העניין של החרגה של ראש הרשות.
נועה בן אריה: הדברים ברורים, אני מבינה, אני בטוחה גם שצוק העיתים הוא כזה שלבוא ולהטיח עמדה נגדית למה שנאמר פה - - -
יהודית נאות: זה לא צוק עיתים, זה לא נכון.
משה גפני: אני אתנצל שאני אסכים אתה.
משה גפני: נראה לי גם שאם היינו מבקשים ממך לייצג אותנו בעמדה שלנו, היית עושה את זה טוב באותה מידה.
חנה זיכל: אני רוצה להמשיך מהשלב של אותה עתירה לבג"ץ, מה שקורה בפועל זה שבג"ץ אומר אנחנו לא יכולים לבדוק, תלכו לממונה על המחוז.
יהודית נאות: זה לקולת העונש.
משה גפני: יש עוד הערות לסעיף 2?
משה גפני: סעיף 2 מאושר.
משה גפני: סעיף 3:
מירי פרנקל-שור: "3.
מירי פרנקל-שור: בסעיף 149א(ב) לפקודה פסקה (1) – תימחק" כדאי לעבור לתיקון סעיף 150א' רבתי מכיוון שתיקונים של סעיפים 3 ו- 4 הם פועל יוצא של תיקון סעיף 5.
יהודית נאות: סעיפים 3 – 6 עוסקים בהרכב ועדות.
מירי פרנקל-שור: "150א (א) ההרכב הסיעתי של חברי המועצה בכל אחת מוועדות החובה לפי פקודה זו יהיה תואם ככל שניתן את ההרכב הסיעתי של המועצה ובלבד שבכל ועדת חובה יהיה נציג אחד לפחות מהאופוזיציה.
מירי פרנקל-שור: בעניין סעיף זה "נציג אחד לפחות מהאופוזיציה" – מי שמתקיימים בסיעתו הוראות פסקאות משנה (א) עד (ג) של סעיף 149 ג(ג)(1).
מירי פרנקל-שור: "
משה גפני: מה משמעות העניין יהיה תואם ככל שניתן"?
יהודית נאות: כי לפעמים יוצא 0.5
משה גפני: "יהיה תואם ככל שניתן" המשמעות היא הטכנית, רק הסיבות המתמטיות של חלוקת חברי המועצה, אבל לא ככל שניתן...
משה גפני: תגידי את מה המשמעות המשפטית של "ככל שניתן"
מירי פרנקל-שור: בדיוק כמו שאנו מדברים על ועדה שמסדירה את חלוקת החברים בכנסת.
מירי פרנקל-שור: כלומר, יש שאיפה של כל ועדה - - -
משה גפני: שמתמטית זה יהיה בדיוק.
מירי פרנקל-שור: ואם זה לא יוצא אז להתקרב עד כמה שאפשר.
מירי פרנקל-שור: "(ב) סיעה זכאית למנות חבר מטעמה בוועדת חובה לפי פקודה זו או לפי כל דין רשאית למנות לוועדה חבר מועצה מכל סיעה אחרת וזאת אף אם עקב מינויו לא תתקיים הוראה מהוראות סעיף קטן (א).
יהודית נאות: אני אתן דוגמא יש שני חברים שלא יכולים להיות חברים בוועדת כספים שמתכנסת תמיד ביום שלא נוח להם.
יהודית נאות: לסיעה מוקצה מקום, הם יכולים למנות מסיעה אחרת, זו זכותם.
יהודית נאות: אתה יכול ממכסת סיעתך לתת לי.
יהודית נאות: זה לא היה קיים בחוק עד היום ואז תמיד היה יוצא שהרוב לקח לעצמו את השאריות.
מירי פרנקל-שור: מתעוררת לי שאלה, בסעיף קטן (א) יש מספר הוראות.
מירי פרנקל-שור: הוראה ראשונה שיהיה תואם ככל שניתן את ההרכב הסיעתי של המועצה והוראה שניה שחייב שיהיה מצד אחד לפחות מהאופוזיציה.
יהודית נאות: מהאופוזיציה בכלל.
מירי פרנקל-שור: השאלה שלי האם סעיף קטן (ב) לא צריך להתייחס רק להוראה שהוא יהיה תואם ככל שניתן - - -
יהודית נאות: לא חלילה.
מירי פרנקל-שור: ואם לא יהיה נציג אחד לפחות מהאופוזיציה.
יהודית נאות: את לא יכולה שבוועדת חובה, מכרזים כספים מל"ח וביטחון, לא יהיה נציג לאופוזיציה, אחד לפחות.
משה גפני: אם מתוך 31 חברים לאופוזיציה יהיה רק נציג אחד?
משה גפני: סיעת יחיד, מה יקרה אז?
יחזקאל לביא: ירקוד על כל החתונות.
יהודית נאות: 31 בקואוליציה ואחד באופוזיציה, הוא יוכל למנות חבר אחר, לא תהיה לו ברירה.
יהודית נאות: המקום שלו.
משה גפני: יכול להיות מצב של אופוזיציה ממש קטנה.
יהודית נאות: ניקח דוגמא מהכנסת, ישימו את כולנו בוועדת המדע ובכספים לא ייתנו.
יהודית נאות: אני לא מסכימה ואני בטוחה שגם סיעתך לא הייתה מסכימה שכולם יהיו בוועדת המדע.
משה גפני: כולנו בוועדת הכספים.
משה גפני: אני מסכים אני רק עושה את החשבון המספרי.
משה גפני: שנינו מייצגים סיעות שבעיריות אנחנו במיעוט.
יהודית נאות: לא כתוב שבמקום אחת מהסיעות באופוזיציה, אלא מהאופוזיציה כי זה המצב היום בחוק.
יהודית נאות: החוק קובע היום את זה.
מירי פרנקל-שור: מה שכתוב:
מירי פרנקל-שור: "ובלבד שבכל ועדת חובה יהיה נציג אחד לפחות מהאופוזיציה" זה תנאי שמצטרף שהרכב הוועדה יהיה תואם ככל שניתן את ההרכב הסיעתי של המועצה.
מירי פרנקל-שור: מה אומר סעיף קטן (ב) "וזאת אף אם עקב מנויו לא תתקיים הוראה מסעיף קטן (א)".
יהודית נאות: אני אסביר לך את המטרה, יצא בחשבון הריטמטי חצי, בוועדת כספים היה צריך להיות לאופוזיציה חצי חבר.
יהודית נאות: אני אומרת שבמקרה הזה שיקול הדעת צריך להיות שה-0.5 הזה יעוגל לטובת האופוזיציה ולא לטובת הקואליציה.
משה גפני: השאלה מה יקרה שיגיע 0.5 לארבע ועדות.
משה גפני: כשמגיע לו חצי חבר בארבע ועדות, ואת, לפי הצעת החוק אומרת, מה- 0.5 תעגל לארבע.
משה גפני: זה משולל היגיון.
יחזקאל לביא: חבר מועצה שולח לוועדה אחרת נציג מטעמו שאיננו חבר המועצה.
יהודית נאות: לא בוועדות חובה, בוועדות רשות.
משה גפני: אני לא מדבר אם הוא יכול להשתתף מבחינה טכנית בכל הוועדות.
משה גפני: האיש הלך לבחירות וקיבל מנדט אחד מתוך 31, והוא היחיד שנשאר באופוזיציה.
משה גפני: לא מגיע לו על פי חלק היחסי....
משה גפני: אם זה לעגל מ- 0.5 לאחד, זה בסדר מבחינתי, הוא היחיד מהאופוזיציה, צריך לחזק את מעמדו, אבל להגדיל אותו מ- 0.5 ל- 4...
משה גפני: הרי אם את אומרת שצריך לתת לו נציגות בכל ועדות החובה, סיעת היחיד הזו תקבל הרבה מעבר לכוחה.
יהודית נאות: אבל זה החוק היום.
יהודית נאות: תקראי את החוק היום, כתוב שבכל אחת מהוועדות יהיה נציג מהאופוזיציה.
משה גפני: מה החוק היום?
יהודית נאות: תבדקי בסעיף 150.
עמיחי בן דרור: הכוונה שלא יהיה אדם אחד באופוזיציה אלא יותר מאחד, ויתחלקו ביניהם.
מירי פרנקל-שור: " ההרכב הסיעתי הכולל של כל ועדות החובה יהיה תואם ככל שניתן את ההרכב הסיעתי של המועצה, בלבד שבכל אחת מוועדות החובה יהיה נציג אחד לפחות מסיעה שאינה מיוצגת בוועדת הנהלה" אני רוצה להגיד לך שסיעה שאינה מיוצגת בוועדת הנהלה היא לא בהכרח סיעה השייכת לאופוזיציה.
יהודית נאות: באמת?
משה גפני: התנאים של האופוזיציה הם תנאים נוספים.
משה גפני: שלא יהיה סגן, שלא יהיה חבר הנהלה, היו חמישה סעיפים.
יהודית נאות: אין סיעה בקואליציה שאיננה מיוצגת, ועדת הנהלה זו המשמעות של קואליציה, תקראי את הרכב ועדת ההנהלה, בסעיף שמרכיב ועדת הנהלה בפקודה.
יהודית נאות: אל תבלבלו אותי.
מירי פרנקל-שור: אנחנו רק מחדדים את מה שאת אומרת.
מירי פרנקל-שור: אנחנו אומרים שסיעה שאינה בקואליציה, זה עדיין לא אומר שהיא באופוזיציה.
יהודית נאות: אני מסכימה אתך אבל אני חושבת שזה לא המקרה.
יהודית נאות: תקראי על הרכב ועדת הנהלה.
נועה בן אריה: ראש העירייה סגניו וחברי מועצה אחרים שהמועצה תקבע את מספרם- - -
משה גפני: מה זה שייך בכלל לוועדת הנהלה?
מירי פרנקל-שור: זה עדיין לא אומר שהוא באופוזיציה.
אביטל שטרנברג: כוונת המחוקק בתשנ"ו הייתה באמת לאופוזיציה, ואחר כך שכללנו את ההגדרה.
אביטל שטרנברג: ההוראה שאנחנו קוראים כרגע היא מתשנ"ו.
אביטל שטרנברג: במשך תקופה מסוימת ניסינו לגבש בחקיקה הגדרה למהותה של אופוזיציה.
אביטל שטרנברג: להערכתי, התיקון שנעשה בתשנ"ו, אני לא מדברת מזיכרון זו הערכה שלי, היה ניסיון, לא מספיק מחודד להגדיר אופוזיציה.
אביטל שטרנברג: ניסיון שהשתכלל הרבה יותר בהצעת החוק של חבר כנסת טאריף מאורחת יותר ששם נקבעו כל אותם תנאים שציינת.
אביטל שטרנברג: אבל לדעתי הכוונה גם כאן הייתה לאופוזיציה.
מירי פרנקל-שור: לי לא נופל האסימון.
מירי פרנקל-שור: סעיף קטן (ב) אומר שאם סיעה הזכאית למנות חבר מטעמה זאת למרות שלא התקיימו בסעיף קטן (א).
מירי פרנקל-שור: האם גם כשלא התקיים התנאי שבאותה ועדת חובה לא יהיה נציג לאופוזיציה?
יהודית נאות: אם מיניתי לוועדת המכרזים את נציג הסיעה, זו זכותי, זה בדיוק מה שאני רוצה לומר.
עמיחי בן דרור: למעט ועדת הנהלה.
מירי פרנקל-שור: סעיף קטן (ג):" סיעה זכאית למנות חבר מטעמה בוועדת חובה לפי פקודה זו או לפי כל דין, תהא זכאית למנות ממלא מקום קבוע לכל אחד מנציגיה בוועדת החובה כאמור".
מירי פרנקל-שור: בסעיף קטן (ב) נקבע שסיעה זכאית למנות חבר מועצה מכל סיעה אחרת ואם אותו חבר מועצה שמונה במקום, גם יכול למנות ממלא מקום?
יהודית נאות: לא אמרנו לא.
מירי פרנקל-שור: צריך להוסיף את זה לסעיף קטן (ב), אבל השאלה אם זה לא יעבור שרשור.
נועה בן אריה: זו שרשרת שלא תיגמר.
יהודית נאות: אז תפסיקי אותה.
יהודית נאות: זה לא סותר כי צריך להיות פורום בישיבה.
אביטל שטרנברג: זה יכול להיות גולם ששוחרר מכלאו כי את העברת את זה למישהו שאת סומכת עליו והוא מעביר את זה לסיעה שאת לא סומכת עליה, אז השאלה אם לא צריך לעצור את זה.
מירי פרנקל-שור: השאלה אם הוא קיבל את מקומו בוועדה הוא גם יכול למנות ממלא מקום?
מירי פרנקל-שור: זו שאלה שצריך לתת עליה את הדעת.
משה גפני: צריך לעצור.
יהודית נאות: נעשה ממלא מקום קבוע אחד, פשוט חסרה המילה.
אביטל שטרנברג: זה לא ממלא מקום, זה חבר קבוע להחלפות.
אביטל שטרנברג: אבל אפשר להגיד שאותו חבר לא יהיה זכאי להשתמש באותו סעיף.
משה גפני: צריך לעצור את זה אחרת זה תהליך בלתי פוסק.
יהודית נאות: מה שירשת אל תוריש הלאה.
משה גפני: הגמרא קוראת לזה ירושת משמוש.
משה גפני: כשבן אדם כבר לא נמצא בעולם וזה עובר לזה שבא אחריו, זה רק כאילו ממשמש על ידו הוא לא חי.
משה גפני: זה עובר לנכד.
משה גפני: זו סוגיה למדנית שאין כדוגמתה לא יאומן כמה יש בעניין הזה.
מירי פרנקל-שור: ומועצה שמונה בהתאם לסעיף קטן (ב) עליו לא יחולו הוראות סעיף קטן (ג).
עמיחי בן דרור: אני מקבל את כל ההרכב של ההצעה כולה, למעט להסתפק בחבר אחד.
עמיחי בן דרור: צריך להשאיר את המגבלה שחייבים למנות 25% מסיבה פשוטה, שגם שיהיה אחד, אם הוא חולה, יצא לחופשה, נסע לחו"ל או כל סיבה אחרת- - -
משה גפני: מה אכפת לך שיישאר 25%?
יהודית נאות: עשיתי הקלה לראשי רשויות.
עמיחי בן דרור: אנחנו לא מדברים על רשויות שיש בהם 7-9 חברים בכל ועדה.
יהודית נאות: ועדת חינוך בעירית חיפה מונה 31 איש.
עמיחי בן דרור: אני מדבר כעיקרון.
עמיחי בן דרור: עלול להיות מצב בוועדת רשות, לכן אנחנו רוצים להשאיר את זה במינוח של 25% שלפחות אם אחד לא יהיה- - -
יהודית נאות: אני רוצה להגיד לך שרוב הרשויות עוברות על החוק, ועדות רשות עובדות לא חוקית.
עמיחי בן דרור: זה לא פוגע בעבודת הוועדה, להפך, זה מחזק את עבודת הוועדה.
יהודית נאות: אבל הם לא באים.
עמיחי בן דרור: שלא יבואו.
יהודית נאות: אז למה אתה תופס מקום?
עמיחי בן דרור: יש לי תמיד אחד שיכול לשמש כיו"ר שהוא חבר מועצה.
זבולון אורלב: אם היו מחילים את זה על הכנסת, אף ועדה לא הייתה מתכנסת.
עמיחי בן דרור: אם היה כתוב בפסקה הזו שהיו"ר יהיה חבר מועצה ואנחנו משאירים את האפשרות למנות ועדה שיש בה רק אחד חבר מועצה- - -
יהודית נאות: לא אמרתי רק אחד, לא פחות מאחד.
עמיחי בן דרור: אז אני מציע שלפחות 25%
יהודית נאות: אבל זה לא טוב כי עוברים על החוק.
משה גפני: יש היגיון במה שהוא אומר.
משה גפני: אפשר לעשות מועצה ציבורית, ללא קשר לרשות המקומית.
משה גפני: והמועצה הציבורית הזו תהיה מורכבת מאישי ציבור.
משה גפני: כאן אנחנו מדברים על ועדות של הרשות המקומית.
משה גפני: גם את מעונינת שהרשות המקומית תהיה מעורבת בעניין רק את מביעה תרעומת על העובדה הזו שבוועדות הרשות, חברי המועצה לא מגיעים.
יהודית נאות: הם גם לא יכולים.
משה גפני: הם יכולים.
משה גפני: אני מסכים ש- 25% בוועדות רשות זה די הרבה מכיוון שיש 31- - -
יהודית נאות: אני אמרתי לא יפחת מאחד.
משה גפני: לא יפחת מאחד המשמעות של זה שאת אומרת אחד.
יחזקאל לביא: אני רוצה לחזק את דבריך, מה קורה אם חלילה וחס אותו אחד חולה במשך תקופה ארוכה.
אביטל שטרנברג: אז הממלא מקום שלו גם חולה?
יחזקאל לביא: הכוונה היא שהיו"ר יהיה חבר מועצה של אותה ועדה.
משה גפני: אי אפשר לקבוע את זה במספרים.
משה גפני: אני מציע שנוריד את מספר של חברי המועצה מ- 25% ל- 15%.
יהודית נאות: 10%.
משה גפני: אני אגיד לך למה לא 10% מכיוון שיש רשויות רבות שמספר חברי המועצה הוא 11 ואז אם את אומרת 10% את נשארת שוב עם אחד בקושי.
יהודית נאות: הבעיה שלי היא שברוב הרשויות היום לא מקיימים את החוק.
זבולון אורלב: פה לא צריכים את הנוכחות, צריך שיהיה חבר.
יהודית נאות: מתחילים לחשב את החישובים, כל סיעה רוצה לשלב אנשי ציבור.
יהודית נאות: כאלה שיביעו עניין.
יהודית נאות: אם אתה מכריח את הסיעה לשלוח חברי המועצה והם לא יבואו, אתה מנעת מהם אפשרות לשלב פעילות- - -
משה גפני: יש לי הצעה, לא יפחת מ- 10%
יהודית נאות: ויו"ר חייב להיות חבר מועצה.
משה גפני: שיהיו שניים.
יחזקאל לביא: ובלבד שיהיו שניים.
יהודית נאות: טוב בסדר.
משה גפני: אנחנו נסיים כאם נמשיך בעזרת השם בהקדם מסעיף 7.
משה גפני: אני מתכבד לפתוח את ישיבת הוועדה בנושא הצעת חוק לתיקון פקודת העיריות (תיקון מס' 76), סייגים להעסקה בשל קרבה משפחתית.
משה גפני: הכנה לקריאה שניה ושלישית.
משה גפני: חבר הכנסת זבולון אורלב בבקשה:
זבולון אורלב: בחוק שירות למדינה, בפקודת הרשויות המקומיות יש סייגים להעסקה בשל קרבה משפחתית.
זבולון אורלב: מתברר, לתדהמת כולם, שזה לא חל על עיריות.
זבולון אורלב: מה שחל על שירות המדינה ועל רשויות מקומיות, לא חל על עיריות.
זבולון אורלב: ההצעה הזו באה להחיל את מה שנהוג בשירות המדינה.
משה גפני: תן דוגמא משירות המדינה.
זבולון אורלב: בשירות המדינה, לא יכול להתקבל באותה יחידה בן זוג, הורה , בן, בת, ובני זוגם, אח אחות ילדיהם, גיס, גיסה, דוד , דודה, חותן חותנת, חם חמות, נכד ונכדה לרבות - - -
אביטל שטרנברג: גם חתן וכלה.
משה גפני: אז למה זה לא כתוב?
זבולון אורלב: ישנה עוד הסתייגות אחת, "לא יתקבל לעבודה בעירי ולא יתמנה עובד העירייה למשרה בעירייה אם הוא קרוב משפחה של ראש העיר או אחד מסגניו, כך כתוב במועצות המקומיות בשירות המדינה.
יהודית נאות: יש פה מוקש אחד, מה קורה אם יש ראש רשות שאשתו מורה?
זבולון אורלב: כמו ברשויות המקומיות, או כמו בשירות המדינה, יש פתח מילוט, למשל האח של ראש העיר הוא המומחה הכי טוב לזיהום אויר ורוצים לקבל אותו לעבודה, אז יש מנגנון במשרד הפנים, שבודק שהקבלה היא לא - - -
אביטל שטרנברג: המנגנון הזה נשמע כמו הנוסח הנכון של ההצעה.
זבולון אורלב: אבל הוא לא כתוב, צריך להכניס אותו.
זבולון אורלב: בדברי ההסבר זה מופיע, זה פשוט נשמט.
משה גפני: בהצעת החוק המקורית שהגשת זה היה?
משה גפני: אז איפה זה?
משה גפני: יש את החוק המקורי?
אביטל שטרנברג: יש הרחבה לגבי סגן ראש רשות וראש רשות.
יהודית נאות: מה קורה אם מישהו עבד בעירייה ואחר כך קרובו נבחר לראש רשות?
אביטל שטרנברג: יש סעיף תחולה שאומר שזה יחול רק מכאן ולהבא על עובדים עתידיים ועל מועמדים עתידיים, לא אל אלה שכבר - - -
משה גפני: לא על זה היא שואלת.
יהודית נאות: אם אני מורה לתנ"ך ובעלי נבחר לראש רשות, האם אני צריכה להתפטר מעבודתי?
יהודית נאות: זה המקרה של מצנע ואשתו.
משה גפני: אני מבקש לומר, כנראה שהייתה פה תקלה, ואני מציע שנתייחס לזה כאילו זה נמצא עכשיו בהכנה לקריאה שניה ושלישית.
משה גפני: יש פה ארבעה סעיפים שכנראה הייתה פה טעות שלא בוועדה ולא במליאה, אלא כנראה בהדפסה.
משה גפני: יש סעיף ה' לחוק הזה.
משה גפני: סעיף ה' בחוק המקורי אומר ששר הפנים או מי שהוא הסמיך לכך, רשאי נסיבות מיוחדות שיפורטו בכתב להתיר העסקת אדם כעובד העירייה או מינויו של אדם כממונה על יחידה מנהלית בעירייה, גם אם לא נתקיימו הוראות סעיפים קטנים (ב( עד (ד).
משה גפני: זה הסעיף?
משה גפני: זה לא נמצא בקריאה ראשונה, זה הושמט כנראה בהדפסה.
יהודית נאות: אבל זה עבר בטרומית, אז מה זה משנה?
יהודית נאות: אפשר להוסיף את זה גם בקריאה שניה ושלישית.
יהודית נאות: אין בעיה.
משה גפני: לא אמרתי שיש בעיה, רק אמרתי שנוסיף את זה.
עמיחי בן דרור: לגבי ההגדרה של קרוב משפחה, נשאלתי, ולא הייתה לי תשובה מיידית, מה קורה במקרה של ידועה בציבור?
עמיחי בן דרור: האם המושג בן זוג מתייחס גם לידועה בציבור?
זבולון אורלב: אני לא בעד לכתוב שום דבר שלא כתוב בשירות המדינה.
משה גפני: התשובה שלילית.
יהודית נאות: הם לא מכירים בה מצד אחד וגם היא לא תעבוד.
יהודית נאות: אתה.
יהודית נאות: אתה לא מסכים לידועה בציבור, אז אי אפשר לעקוף אותה, זה פעמיים לעקוף אותה.
משה גפני: מציע החוק גם מתנגד, רק אתה אומר את זה יותר בעדינות.
משה גפני: חבר הכנסת אורלב לא מסכים להוסיף, ואני כיו"ר הוועדה חושב שהוא צודק.
משה גפני: הוא אמר שזה לא מופיע בחוק.
עמיחי בן דרור: אם אני אשאל אז התשובה תהיה שזה לא כולל- - -
משה גפני: אמרה עורכת דין שטרנברג בצדק שמה שלא נמצא, מה שלא כותבים במפורש, לא נמצא.
אביטל שטרנברג: זה לא מה שאמרתי.
אביטל שטרנברג: אמרתי שיגיעו עם זה לבית משפט ואני לא אתפלא איך יפרשו את זה.
זבולון אורלב: ראש הממשלה יכול למנות את הידועה בציבור שלו להיות מנכ"לית משרדו לפי חוק שירות המדינה.
זבולון אורלב: לא ראש הממשלה הזה, ראש ממשלה.
זבולון אורלב: אני לא יותר צדיק מנציב שירות המדינה, אני רק באתי לעשות תיקון קטן שמה שחל פה יחול גם פה.
משה גפני: השאלה הובהרה, ואני מציע להתחיל לקרוא את החוק.
יהודית נאות: נשאר רק המקרה של המורה לתנ"ך.
משה גפני: לזה צריך למצוא פתרון.
מוחמד כנעאן: צריך להיכנס לתוך החוק.
משה גפני: אתה נגד החוק?
זבולון אורלב: הוא בעד, הוא תומך בי כי זו אחת הרעות החולות ברשויות הערביות.
מוחמד כנעאן: אבל יש לי הסתייגות.
משה גפני: הצעת חוק לתיקון פקודת העיריות, הבמה של היועצת המשפטית:
174א. יבוא: 174א.
174א. יבוא: (א) בסעיף זה – עובד לרבות אדם המוסק באמצעות קבלן כוח אדם כהגדרתו בחוק העסקת עובדים על ידי קבלני כוח אדם, התשנ"ו – 1996.
174א. יבוא: "קרוב משפחה – בן זוג, הורה, בן, בת ובני זוגם, אח אחות וילדיהם, גיס גיסה דוד דודה, חותן חותנת, חם חמות, נכד או נכדה לרבות חורג או מאומץ לפי העניין" ועכשיו אני מתכוונת להוסיף "חתן, כלה".
זבולון אורלב: "חתן כלה" מופיע ברשויות המקומיות?
מוחמד כנעאן: אני לא יכול להסכים ל"לרבות אדם המועסק באמצעות קבלן כוח אדם" אני לא חושב שאנחנו צריכים למנוע מאדם שעובד אצל חברה, או חברת כוח אדם או כל קבלן אחר לעבוד עם אותו קבלן שקיבל מכרז בתוך עירייה מסוימת, זה פשוט אי אפשר.
זבולון אורלב: הקבלן יכול להיות קרוב משפחה, כי הקבלן עובד דרך מכרז.
מוחמד כנעאן: לפי חוק רשויות המקומיות אם קבלן הוא קרוב משפחה של אותו ראש רשות, הוא לא יכול לעבוד.
ישראל שפיצר: למעשה אנחנו מדברים פה על חברות כוח אדם המעסיקות עובדים לטובת הרשויות המקומיות בכל מיני צורות.
ישראל שפיצר: בתיקון האחרון של החוק - - -
משה גפני: עכשיו אני מבין את ההערה שלו.
משה גפני: למה הכוונה בקבלן?
משה גפני: יש שני סוגי קבלנים, יש קבלן, שכשהעירייה עושה מכרז לניקוי האשפה בישוב- - -
זבולון אורלב: החוק הזה לא חל עליו, עובדי הקבלן הם לא מועסקים על ידי הרשות המקומית.
משה גפני: אותו קבלן שזכה במכרז של פינוי האשפה או של מחשוב הרשות המקומית, לאותו קבלן יש עובדים שהם שלו, והם קרובי משפחה של ראש הרשות או סגניו, זה אופן אחד.
משה גפני: האופן השני הוא שהרשות המקומית מעסיקה עובדים שלה באמצעות קבלן כוח אדם שמביא לה את האנשים.
זבולון אורלב: החוק הזה לא חל על קבלן שנשכר לעשות עבודה והעובדים הם עובדים שלו.
זבולון אורלב: אם הקבלן למחשוב שכר במכרז לחישוב הרשות המקומית והמתכנתת הראשית וכל יתר העודים הם ילדיו בניו חתניו כלותיו וחמותיו, החוק הזה לא חל עליהם.
אביטל שטרנברג: זה יהיה הסעיף של החוזה בניגוד עניינים.
זבולון אורלב: אבל זה כבר חוקים אחרים.
זבולון אורלב: לעומת זה, אם ראש הרשות, אחרי שנבחר, רוצה למנות את בתו למנהלת לשכתו ולהעסיק אותה באמצעות כוח אדם, החוק הזה חל עליו.
משה גפני: הניסוח לא טוב.
משה גפני: חבר הכנסת כנעאן, יש לך הערה על זה?
מוחמד כנעאן: אני אומר את זה כי הייתי סגן ראש עיר במשך 9 שנים ואני מודע למצב.
משה גפני: אתה לוקח בחשבון שאנחנו לא מדברים על קבלנים שזוכים במכרזים.
משה גפני: אנחנו מדברים על ראש רשות שרוצה להעסיק את בתו.
מוחמד כנעאן: אני מדבר על מה שכתוב בחוק.
מוחמד כנעאן: יש הבדל בין מה שמדברים למה שכתוב.
משה גפני: אני רוצה לדעת ממך קודם, לפני שאנחנו מדברים על הניסוח, האם יש לך בעיה עם העובדה הזו?
משה גפני: תכף נראה איך מנסחים את זה באופן מדויק.
משה גפני: האם יש לך בעיה עם העובדה שקבלן רגיל לא כלול בחוק הזה.
משה גפני: מי שכלול בחוק הזה זה רק אם הרשות מקומית, ראש הרשות או סגניו הולכים להעסיק עובדים במועצה המקומית באמצעות קבלן כוח אדם שהוא קרוב משפחה שלהם.
משה גפני: עם זה יש לך בעיה?
מוחמד כנעאן: לא, עם זה אין לי בעיה.
משה גפני: אז את זה ננסח במדויק.
מוחמד כנעאן: צריך להבחין בין שני דברים, חבר הכנסת אורלב דיבר על הגדרה מסוימת על קבלן של אשפה למשל שמעסיק עובדים.
מוחמד כנעאן: גם קבלנים שמקבלים כל מיני עבודות ברשות.
מוחמד כנעאן: איסור קרבת משפחה למי?
משה גפני: לראש הרשות או סגניו.
מוחמד כנעאן: מה עם חבר הנהלה?
משה גפני: סגניו.
מוחמד כנעאן: אם לראש רשות אסור, למה לחבר הנהלה מותר?
זבולון אורלב: לחבר הנהלה אין את הכוח להעביר עובדים בעירייה כמו שיש לראש העיר או לסגניו במקרה זה.
זבולון אורלב: תמיד צריך לשים את זה בגבול מסוים.
מוחמד כנעאן: אני חושב שכאן זה לא נכון, אולי אפשר להוציא- - -
משה גפני: המצב הוא שני דברים, חבר הכנסת אורלב לקח מצב חוקי קיים.
משה גפני: הרי במועצות המקומיות זה קיים, זה רק לא קיים בעיריות.
משה גפני: במועצות המקומיות לא יעסיק אדם, שהוא קרוב משפחה של ראש העיר- - -
אביטל שטרנברג: צריך לדייק, ההגבלה במועצות המקומיות היא לא לגבי חברי המועצה, לא יתקבל אדם לעבודה ברשות מקומית ולא יועבר עובד למשרה שלממונה קרוב משפחה שלו.
אביטל שטרנברג: של אותו מי שמתמנה.
אביטל שטרנברג: אתה יכול להבין את זה.
אביטל שטרנברג: ..
אביטל שטרנברג: סליחה, אני חוזרת בי.
אביטל שטרנברג: הגדרת הממונה כוללת- - -
משה גפני: בא חבר הכנסת אורלב ואמר מה שהחוק קובע לגבי הרשויות המקומיות והמועצות המקומיות, יחול גם על העיריות.
משה גפני: הוא מוסיף תוספת, הוא השמיט חתן וכלה ואנחנו מוסיפים מפני שזה מה שקיים במועצות המקומיות ויש בזה גם היגיון.
משה גפני: אבל הוא לא עושה שום דבר מעבר למה שקיים במועצות המקומיות, להוציא דבר אחד, ואני אסביר לך מדוע.
משה גפני: מה שהוא מוסיף, מה שלא קיים במועצות המקומיות, זה הסגנים.
אביטל שטרנברג: הממונה, ראש הרשות המקומית, סגניו, חבר מועצה.
מוחמד כנעאן: אני לא רוצה לגרוע, אני פשוט לא רוצה לעשת אפליה, כי אני יודע שהיום חבר הנהלה יכול להפעיל לחצים על ראש העיר, זה בלתי אפשרי לדעתי.
זבולון אורלב: ברור שלא עשיתי הכל, הורדתי קצת.
משה גפני: זה לא חבר הנהלה, ממונה, ראש הרשות המקומית, סגניו, חבר המועצה העובד באותה רשות מקומית הממונים על יחידה מנהלית ברשות המקומית.
משה גפני: זאת אומרת, זה לא חבר מועצה סתם, זה חבר מועצה תמנה לאותה יחידה.
משה גפני: זה בסדר גמור, אני מסכים לזה, כך צריך לעשות.
מוחמד כנעאן: מה שקורה היום בפועל, אין אכיפה לחוק הזה.
מוחמד כנעאן: זה רק על הנייר.
מוחמד כנעאן: אני מעלה מחר נושא לסדר היום שיעבור אליך בסוף, שנדון כאן, לצערי הרב, לפני 8, 10 חודשים על שחיתות, על מרמה על גניבות ועל שוחד.
משה גפני: המשטרה לא עובדת?
מוחמד כנעאן: אפילו משרד הפנים לא עבד.
מוחמד כנעאן: על הוועדה לתכנון ובניה, שחבר הכנסת דוד אזולאי, היום סגן שר- - -
משה גפני: זה יעבור לוועדה פה?
מוחמד כנעאן: בטוח.
משה גפני: אז ניתן לזה עדיפות.
מירי פרנקל-שור: יש לי שאלה על ההגדרה של עובד, אני מציעה לכתוב : "לא יועסק אדם בעירייה אם הוא קרוב משפחה של ראש העיר או אחד מסגניו".
מירי פרנקל-שור: לא יועסק אדם.
זבולון אורלב: מה זה לא יועסק אדם?
זבולון אורלב: הוא כבר עובד שם.
זבולון אורלב: הכוונה לא להתקבל לעבודה לא שלא יועסק.
נועה בן אריה: אני חושבת שסעיף 174 בפקודת העיריות עונה על העניין הזה, על הצורך הזה, ובהקשר הזה, כמו בסעיף, צריך להשאיר את זה - - -
משה גפני: אני מציע גם להשאיר את זה בגלל סיבה שחברת הכנסת נאות העלתה, המציאות הזו שבה יש מורה שמלמדת בבית הספר המקיף...
מוחמד כנעאן: זה כולל מורים?
משה גפני: זה כולל מורים.
זבולון אורלב: אבל אם הוא יהיה מחזיק תיק החינוך, אז יש לו בעיה.
זבולון אורלב: אז הוא צריך לבוא ולבקש היתר.
נועה בן אריה: אז קח את סעיף 174 והוא יפתור לך את הבעיה של ניגוד עניינים.
משה גפני: אין בזה בעיה גדולה.
משה גפני: יש כמה מגבלות ונראה אותם בהמשך.
משה גפני: אם אדם עובד כמורה או מורה ברשות המקומית ולאחר מכן התמנה קרוב המשפחה שלו, אז גם לא יתקבל אדם לעבודה, כמו שמנוסח בסעיף קטן (ב).
נועה בן אריה: סעיף התחולה מסייג את זה.
משה גפני: סעיף התחולה לא פותר את הבעיה מכיוון שנניח שהחוק חל בעוד חצי שנה, אבל היא עובדת הרבה קודם לפני שנבחר קרוב המשפחה.
משה גפני: כתוב בסעיף קטן (ב), לא יתבל אדם לעבודה בעירייה, לא יתמנה עובד בעירייה, לא מישהו שכבר נמצא.